ผ่าต่อมทอนซิลมาได้2อาทิตย์กว่าแล้ว อยากทราบว่าแอลกอฮอล์นี่กินได้ตอนไหนคะ อีกนานมั้ย
สวัสดีค่ะ หากเพิ่งผ่าตัด ควรงดดื่มแอลกอฮอล์ เพราะ- หลังการผ่าตัด หากได้รับยาปฏิชีวนะฆ่าเชื้อทาน การดื่มแอลกอฮอล์ อาจไปมีผลลดประสิทธิภาพของยาปฏิชีวนะลง ทำให้แผลผ่าตัดเสี่ยงต่อการติดเชื้อได้- แอลกอฮอล์มีผลลดการแข็งตัวของเลือด และยิ่งหากมีโรคเกี่ยวกับการแข็งตัวของเลือด อาจมีผลทำให้มีเลือดซึมออกเรื่อยๆ และเป็นสาเหตุที่อาจทำให้ติดเชื้อแทรกซ้อนตามมาได้- แอลกอฮอล์กระตุ้นให้มีการขับธาตุสังกะสีออกจากร่างกายมากกว่าปกติ ส่งผลให้แผลหายช้าได้- แอลกอฮอล์มีผลไปลดการดูดซึมของสารอาหารต่างๆ ทั้งกรดอะมิโน วิตามิน และแร่ธาตุต่างๆ ซึ่งสารอาหารเหล่านี้ จำเป็นต่อการซ่อมแซมของบาดแผลดังนั้น หากผ่าตัดมาได้ 2 สัปดาห์กว่าแล้ว ไม่มีภาวะแทรกซ้อนอะไร ไม่มีเจ็บหรือปวดแผล สามารถกลืนอาหารได้ตามปกติ ก็สามารถที่จะดื่มแอลกอฮอล์ได้แล้วค่ะ แต่เนื่องจากแอลกอฮอล์ไม่ได้มีประโยชน์อะไรต่อร่างกาย หากเป็นไปได้ ก็ไม่ควรดื่มค่ะ